কোনও বিতর্কিত মন্তব্য নয়, কোনও আপত্তিকর ছবিও নয়। তবু সোশ্যাল মিডিয়ায় ট্রোলড হলেন কাজল। ট্রোল করলেন তাঁর মেয়ে নিশা! কিন্তু কী এমন হল যাতে গোটা দুনিয়ার সামনে মাকে ট্রোল করলেন নিশা? সম্প্রতি নিজের ছবির একটি কোলাজ ইনস্টাগ্রামে শেয়ার করেছেন কাজল। সেখানে তাঁর বিভিন্ন এক্সপ্রেশনের তিনটে ছবি রয়েছে। সেই ছবি দেখে নিশা কমেন্ট করেছে, ‘মা তুমি সব সময় কেন এত বেশি বেশি কর?’ যদিও এর পরে কোনও উত্তর দেননি কাজল। তবে এটাই প্রথম নয়। এর আগে গত জানুয়ারিতে কাজল নিশার একটি ছবি পোস্ট করেছিলেন। তখন নিশা লিখেছিল, ‘কেন এই ছবিটা শেয়ার করেছ মা, এখানে আমাকে খারাপ দেখতে লাগছে।’